
Oru tn 1 katastriüksuse sihtotstarbe muutmine
1. Asjaolud ja menetluse käik
Narva Linnavolikogu 21.04.2009. a. otsusega nr 56 kehtestati Kreenholmi – 26. Juuli – Uusküla – Oru kvartali maa-ala detailplaneering, mis näeb ette sealhulgas Oru tn 1 katastriüksuse (katastritunnus 51105:003:0024) maa sihtotstarbe muutmist elamumaast ärimaaks 100%.
Detailplaneeringuga on planeeritud Oru tn 1 katastriüksusele ärimaa hoonestusala, mis vastab kehtiva Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord“ järgi ärimaa sihtotstarbele.

Tartu Maakohtu kinnistusosakonna andmetel omandas 01.06.2015. a. eelpoolnimetatud kinnistu Oleg Belsner (katastritunnus 51105:003:0024, registriosa nr 40009), kes esitas 30.07.2015. a. Narva Linnavalitsuse Arhitektuuri- ja Linnaplaneerimise Ametile avalduse viia kinnistu sihtotstarve detailplaneeringuga vastavusse.
2. Õiguslikud alused
2.1 Maakatastriseaduse § 18 lõike 2 kohaselt määrab planeerimisseaduses sätestatud detailplaneeringu koostamise kohustuse korral kohalik omavalitsus katastriüksuse sihtotstarbe detailplaneeringu alusel;
2.2 Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” § 4 punkti 2 kohaselt määratakse sihtotstarve detailplaneeringu koostamise kohustuse korral kehtestatud detailplaneeringu alusel.
2.3 Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” § 2 lõige 1 sätestab, et  kohalik omavalitsus määrab või muudab sihtotstarbe kinnisasja omaniku taotluse alusel;

2.4 Narva Linnavolikogu 21.04.2009. a. otsus nr 56 „Kreenholmi – 26. Juuli – Uusküla – Oru kvartali maa-ala detailplaneeringu kehtestamine“;
2.5
Narva Linna ehitusmääruse §3 lõike 3 alusel annab Linnavalitsus linnavalitsuse poolt määratud Narva linna Ametiasutuse ettepanekul seaduses sätestatud juhtudel loa detailplaneeringut koostamata hoone ehitusprojekti koostamiseks, krundi sihtotstarbe muutmiseks, mitmete hoonetega hoonestatud krundi jaotamiseks nende hoonete omanike vahel mitmeks krundiks.
3. Otsus
Muuta Oru tn 1 katastriüksusele (katastritunnus 51105:003:0024) määratud elamumaa (001; E) sihtotstarve ärimaaks (002; Ä).
4. Rakendussätted
4.1 Kohustada Narva Linnavalitsuse Arhitektuuri- ja Linnaplaneerimise Ametit teha korraldus teatavaks Maa-Ameti Ida-Viru katastribüroole ja Oleg Belsnerile.
4.2 Korraldus jõustub teatavakstegemisest.
4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

